

Δήμος Νισύρου

ΣΥΝΔΙΟΡΓΑΝΩΣΗ ΑΠΟ ΤΗΝ ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ ΚΑΙ ΤΟ ΕΡΓΑΣΤΗΡΙΟ ΚΑΛΛΙΤΕΧΝΙΚΗΣ ΚΑΙ ΠΟΛΙΤΙΣΜΙΚΗΣ ΠΑΙΔΕΙΑΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ

Σεμιναρίου - Summer School στη Νίσυρο

**ΠΑΡΑΔΟΣΙΑΚΑ ΕΠΑΓΓΕΛΜΑΤΑ ΚΑΙ ΤΟΥΡΙΣΤΙΚΗ ΑΝΑΠΤΥΞΗ**

**Με την υποστήριξη του Δήμου Νισύρου**

*Διάρκεια*: Κυριακή 03-11 έως Πέμπτη 07-11-2013

Το Εργαστήριο *Καλλιτεχνικής και Πολιτισμικής Παιδείας* του Π.Τ.Δ.Ε. Παν/μίου Αιγαίου στα πλαίσια του ανοίγματός του στην κοινωνία οργανώνει σεμινάριο στη Νίσυρο για τα παραδοσιακά επαγγέλματα.

Επιλέχθηκε η Νίσυρος διότι είναι ένα μικρό ακριτικό νησί με πλούσια παρακαταθήκη στον λαϊκό πολιτισμό. Η παράδοση για το νησί αποτελεί μία ζωντανή διαδικασία. Αυτό οφείλεται στο ενδιαφέρον, στην ευαισθησία και στη δεξιότητα των κατοίκων της. Η προσπάθειά μας αυτή, εκτός από το ερευνητικό της ενδιαφέρον, θέλουμε να παρέχει και την δυνατότητα ανίχνευσης μεθόδων και ερεθισμάτων, τα οποία θα έχουν ως βάση το λαϊκό πολιτισμό, αλλά και θα συμβάλουν στην περαιτέρω πολιτισμική έρευνα. Συγχρόνως η προσπάθεια αυτή αποσκοπεί και στην προβολή του νησιού.

Στο Σεμινάριο συμμετέχουν φοιτητές, ερευνητές και Καθηγητές από το Εργαστήριο *Καλλιτεχνικής και Πολιτισμικής Παιδείας* του Π.Τ.Δ.Ε. (Παν/μιο Αιγαίου), από το Δ’ Εργαστήριο της Α.Σ.Κ.Τ.: Διεύθυνση: Π. Χαραλάμπους, από την καλλιτεχνική ομάδα White House Biennial, αρχιτέκτονες και τεχνίτες παραδοσιακών επαγγελμάτων: κατασκευή μουσικών οργάνων, παραδοσιακού βοτσαλωτού, παραδοσιακής αργυροχρυσοχοίας κ.α.